Barnov

Barnov je potok v severovýchodnej časti Slovenska, v regióne Horný Zemplín, na území okresov Humenné a Snina. Je to ľavostranný prítok Cirochy s dĺžkou 8,7 km, je tokom VII. rádu. Na hornom toku preteká územím CHKO Vihorlat. Barnov je vodným tokom s prevažne jednostranne rozvinutým povodím, nakoľko (až na jeden) absentujú pravostranné prítoky. Názov vodného toku bol štandardizovaný v roku 1975 ako jedinečný názov v hydronymii Slovenska.Geografické názvoslovie Základnej mapy ČSSR 1:50 000 z územia Slovenskej socialistickej republiky, 1. Názvy nesídelných geografických objektov, Východoslovenský kraj. Slovenský úrad geodézie a kartografie, č. P-378/1975 z 19.11.1975, Kartografické informácie 8. 153 s. S. 8. Bratislava 1975.

 Prameň 
Pramení vo Vihorlatských vrchoch na severozápadnom úpätí vrchu Motrogon (1 017,9 m n. m.) v nadmorskej výške približne 750 m n. m. 

 Smer toku 
Od prameňa tečie najprv severoseverozápadným smerom, následne sa oblúkom vypnutým na západ stáča a pokračuje severoseverovýchodným smerom. Za hranicou CHKO Vihorlat tečie na krátkom úseku na sever, v blízkosti centra obce Zemplínske Hámre sa stáča a tečie severozápadným smerom. Napokon sa v centre obce Belá nad Cirochou oblúkom stáča k ústiu na sever.

 Geomorfologické celky 
Vihorlatské vrchy, podcelok Vihorlat
Beskydské predhorie, podcelok Humenské podolie

 Prítoky 
pravostranné: Čierny potok
ľavostranné: prítok z južného svahu Ščobu (865,7 m n. m.), prítok zo severovýchodného úpätia Ščobu, dva prítoky prameniace západne od obce Zemplínske Hámre, prítok zo severoseverovýchodného svahu Ščobu, Topoľné, Kamenný potok

 Ústie 
Do Cirochy sa vlieva severne od obce Belá nad Cirochou v nadmorskej výške cca 199,5 m n. m.

 Obce 
vojenský obvod Valaškovce
Zemplínske Hámre
Belá nad Cirochou

 Referencie 

 Iné projekty 

Kategória:Potoky na Slovensku
Kategória:Povodie Cirochy
Kategória:Vodné toky v okrese Humenné
Kategória:Vodné toky v okrese Snina